
PAZIŅOJUMS / UZAICINĀJUMS  PLAŠSAZIŅAS  LĪDZEKĻIEM

[sagatavots Rīgā, 14.07.2026., aktualizēts 21.07.2026.]

	Preses konference izstādē 

Laikmetīgais zīmējums

Floransas un Daniela Gerlēnu dāvinājumi Pompidū centram

2026. gada 24. jūlijs

plkst. 11.00
Latvijas Nacionālā mākslas muzeja galvenā ēka / 2. stāva kreisais spārns
Jaņa Rozentāla laukums 1, Rīga
Dalībnieku reģistrācija: plkst. 10.30–11.00
Piektdien, 2026. gada 24. jūlijā, plkst. 11.00 Latvijas Nacionālais mākslas muzejs (Jaņa Rozentāla laukumā 1, Rīgā) aicina mediju pārstāvjus uz preses konferenci izstādē “Laikmetīgais zīmējums. Floransas un Daniela Gerlēnu dāvinājumi Pompidū centram”.
Izstāde “Laikmetīgais zīmējums. Floransas un Daniela Gerlēnu dāvinājumi Pompidū centram”, kura no š. g. 25. jūlija līdz 1. novembrim būs skatāma Latvijas Nacionālā mākslas muzeja (LNMM) galvenās ēkas 2. stāva kreisā spārna zālēs, ir starptautiski nozīmīgs un mākslinieciski augstvērtīgs LNMM un Pompidū centra sadarbības projekts. Ekspozīcijā iekļautie darbi nāk no kolekcijas, kuru Pompidū centram pēdējo 20 gadu laikā dāvinājuši kolekcionāri un mākslas mecenāti Floransa un Daniels Gerlēni (Florence et Daniel Guerlain).

Gerlēnu kolekcija ir tematiski daudzveidīga, un tai ir izteikti laikmetīgs raksturs. No gandrīz 1200 darbu lielā dāvinājuma izstādei Rīgā atlasīti 43 mākslinieku 98 zīmējumi, kas tapuši no 20. gadsimta 70. gadiem līdz 2019. gadam. Vairāku autoru darbi Latvijā tiek eksponēti pirmoreiz. Izstāde sniedz ieskatu mūsdienu zīmējuma pieredzē, apliecinot tā dažādo izteiksmes līdzekļu un paņēmienu spēju risināt aktuālus konceptuālos, tehniskos un mākslinieciskos uzdevumus.
Preses konferencē piedalīsies:

· Dr. art. Ginta Gerharde-Upeniece, projekta vadītāja, LNMM Latvijas Vizuālās mākslas departamenta vadītāja – teiks ievadvārdus, moderēs pasākumu;

· Iveta Derkusova, Latvijas Nacionālā mākslas muzeja direktore – izcels sadarbību ar Pompidū centru un izstādes nozīmi gan LNMM darbībā, gan plašākā kultūrpolitikas aspektā;
· V.E. Manuels Lafons Rapnuijs (S.E. M. Manuel Lafont Rapnouil), Francijas Republikas ārkārtējais un pilnvarotais vēstnieks Latvijā – runās par Latvijas un Francijas sadarbību kultūras jomā;
· Ksavjē Rejs (Xavier Rey), Pompidū centra Nacionālā modernās mākslas muzeja direktors (Francija) – sniegs ieskatu Pompidū centra transformācijas procesā un sadarbībā ar LNMM;

· Floransa un Daniels Gerlēni (Florence et Daniel Guerlain), mākslas kolekcionāri un mecenāti (Francija) – stāstīs par savas kolekcijas dāvinājumiem Pompidū centram un darbu pie izstādes LNMM;
· Letīcija Pesenti (Laetitia Pesenti), izstādes kuratore, Pompidū centra Grafikas nodaļas krājuma atašeja (Francija) – iepazīstinās ar izstādes ieceri un struktūru;
· Ieva Stūre, izstādes dizaina un grafiskās identitātes autore, māksliniece – skaidros ekspozīcijas noformējuma izvēli un izveidi.
Pēc uzrunām interesenti varēs uzdot jautājumus. Pasākuma otrajā daļā klātesošie tiks aicināti aplūkot izstādi ekskursijā kopā ar kuratori Letīciju Pesenti un projekta vadītāju Dr. art. Gintu Gerhardi-Upenieci, kuras plašāk iepazīstinās ar ekspozīcijas saturu, autoriem un darbiem, izceļot būtiskākos aspektus. Pastaigas laikā žurnālisti varēs uzdot papildu jautājumus, fotografēt un filmēt (ir noteikti ierobežojumi, sk. zemāk). Noslēgumā būs iespēja individuāli intervēt projekta īstenošanā iesaistītās personas.

Pasākums notiks latviešu, angļu un franču valodā.
Lai vienotos par interviju norisi citā dienā, lūgums sazināties ar LNMM komunikācijas speciālisti Aneti Brakšu, zvanot pa mobilo tālruni (+371) 26 544 860 vai rakstot uz e-pastu Anete.Braksa@lnmm.gov.lv.

Mediju uzmanībai! Saskaņā ar līguma noteikumiem izstādē drīkst fotografēt un filmēt tikai kopskatus un vairākus eksponātus reizē, bez atsevišķu mākslas darbu tuvplāniem vai izcelšanas kadrā. Lūgums stingri ievērot šo prasību.

Par izstādi

Izstāde ir starptautiski nozīmīgs un mākslinieciski augstvērtīgs Latvijas Nacionālā mākslas muzeja (LNMM) un Pompidū centra (Centre Pompidou) sadarbības projekts. Ekspozīcijā iekļautie darbi nāk no kolekcijas, kuru Pompidū centram pēdējo divdesmit gadu laikā dāvinājuši kolekcionāri un mākslas mecenāti Floransa un Daniels Gerlēni (Florence et Daniel Guerlain).
Gerlēnu kolekcija ir tematiski daudzveidīga, un tai ir izteikti laikmetīgs raksturs. No gandrīz 1200 darbu lielā dāvinājuma izstādei Rīgā atlasīti 43 mākslinieku 98 zīmējumi, kas tapuši no 20. gadsimta 70. gadiem līdz 2019. gadam. Autoru vidū ir tādi starptautiski pazīstami vārdi kā Tonijs Kregs (Tony Cragg), Ēriks Dītmans (Erik Dietman), Marlēna Dimā (Marlene Dumas), Roberts Longo (Robert Longo), Džuzepe Penone (Giuseppe Penone), Ričards Prinss (Richard Prince), Gerhards Rihters (Gerhard Richter), Kiki Smita (Kiki Smith), kā arī franču mākslinieki Dovs Alušs (Dove Allouche), Elīza Bokuzēna (Elise Beaucousin), Katrīna Boša (Cathryn Boch), Anrī Kueko (Henri Cueco), Daniels Dezēzs (Daniel Dezeuze), Vidja Gastaldona (Vidya Gastaldon), Žans Legaks (Jean le Gac), Frederika Luca (Frédérique Loutz), Andrē Rafrē (André Raffray), Annemarija Šneidere (Anne-Marie Schneider), Žerārs Trakvandi (Gérard Traquandi). Vairākumam no viņiem darbi Latvijā tiek eksponēti pirmoreiz.

Izstāde sniedz ieskatu mūsdienu zīmējuma pieredzē. Darbi lielākoties ir emocionāli, taču dažkārt redzama arī analītiska un racionāla pieeja. No gaisīgām līnijām līdz realitātē balstītām kompozīcijām – mākslinieku zīmuļa, grafīta, tintes, guašas, akvareļa un citu materiālu pieskārieni rada pasaules, kas var būt gan trauslas, gan stingri būvētas.

“Mums kā muzeja ilggadējam sadarbības partnerim ir gandarījums atbalstīt iniciatīvas, kuras Latvijas sabiedrībai sniedz iespēju iepazīt pasaules mākslu tepat Rīgā. Tādi augsta līmeņa starptautiskie projekti kā Pompidū centra kolekcijas izstāde bagātina mūsu kultūras dzīvi un vienlaikus stiprina valsts starptautisko atpazīstamību. Augstu vērtējam muzeja komandas profesionalitāti un spēju veidot sadarbību ar pasaulē nozīmīgākajām kultūras institūcijām,” saka Jeļena Buraja, AS “Rietumu Banka” valdes priekšsēdētāja un Nākotnes Atbalsta fonda padomes locekle.
Izstādi organizē Latvijas Nacionālais mākslas muzejs un Pompidū centrs Parīzē. Izstādes kuratore ir Pompidū centra Grafikas nodaļas krājuma atašeja Letīcija Pesenti (Laetitia Pesenti), projekta vadītāja – LNMM Latvijas Vizuālās mākslas departamenta vadītāja Dr. art. Ginta Gerharde-Upeniece, piedaloties kolekcijas dāvinātājiem Floransai un Danielam Gerlēniem.

Šī gada LNMM izstāžu programmā zīmējums kā mākslas medijs tiek izcelts īpaši. Lielajā zālē no 18. jūlija līdz 8. novembrim norisināsies vērienīga Latvijas zīmējumu izstāde “Iemiesotā doma”. Lai iepazīstinātu ar zīmējuma tehniku iespējām un tendencēm pasaulē, muzejā paralēli tiks izstādīti laikmetīgie zīmējumi no Pompidū centra krājuma, kas tādējādi veidos netiešu dialogu ar zīmējuma attīstību Latvijas mākslā.
Par Pompidū centru

Kopš 1977. gada Pompidū centrs (Centre Pompidou) ir bijusi dzīva un aktīva kultūras vieta – multidisciplinārs centrs, kas cieši sakņojas sabiedrībā un ir atvērts pasaulei. 2025. gadā centrs uzsāka pārmaiņu periodu, kas ļauj saglabāt rosīgu darbību un dinamiku renovācijas laikā līdz pat tā jaunatklāšanai 2030. gadā. Ar programmas “Constellation” palīdzību Pompidū centra gars iemiesojas daudzās partneru norises vietās gan Francijā, gan ārvalstīs, tostarp Centre Pompidou-Metz, Grand Palais un drīzumā arī Centre Pompidou Francilien Masī (Massy).
Pēdējos 15 gados Pompidū centrs ir nostiprinājis savu starptautisko klātbūtni ar ceļojošām izstādēm, augstvērtīgiem mākslas darbu deponējumiem un ilglaicīgiem sadarbības projektiem. Šīs pieejas mērķis ir izplatīt centra kolekcijas, dalīties pieredzē un veidot dialogu starp dažādām mākslas vidēm, vienlaikus sniedzot ieguldījumu Francijas kultūras diplomātijā. Galveno lomu šajā stratēģijā spēlē Pompidū centra filiāļu atvēršana ārzemēs. Pēc Malagas (2015) un Šanhajas (2019) 2026. gadā durvis vērs divas jaunas vietas Seulā un Briselē, iezīmējot svarīgu posmu iestādes vēsturē. Pompidū centrs izvēlas atšķirīgas un arvien mainīgas sadarbības formas, pozicionējot sevi kā nozīmīgu institūciju globālajā mākslas un muzeju prakses apritē.
Floransas un Daniela Gerlēnu dāvinājumi Pompidū centram

Pirms Floransa un Daniels Gerlēni (Florence et Daniel Guerlain) pievērsās zīmējumam kā mākslas kolekcionēšanas galvenajam virzienam, viņu krājumā bija pārstāvēti dažādu veidu un žanru mākslas darbi. 2006. gadā viņi iedibināja Laikmetīgā zīmējuma balvu, ik gadu dāvinot vienu vai vairākus laureātu darbus Nacionālajam modernās mākslas muzejam (Musée national d’art moderne, MNAM).

2012. gadā Gerlēni muzejam ziedoja gandrīz 1200 darbu, būtiski transformējot tā Grafikas nodaļas papīra darbu kolekciju. Kopš tā laika muzejs mērķtiecīgi popularizē šo dāvinājumu. Jau 2013. gadā darbi tika eksponēti muzeja izstāžu galerijās, bet vēlāk kolekcija tika plaši prezentēta starptautiski izstādēs Zviedrijā (2015), Dānijā (2016), Spānijā (2017), Austrijā (2019) un citur. 2017. gadā Pompidū centrā notika izstāde “Daniela un Floransas Gerlēnu Laikmetīgā zīmējuma balvas desmit gadi”.

No 2023. līdz 2025. gadam, kad Pompidū centra ēka tika slēgta renovācijai, atsevišķa muzeja zāle bija veltīta Floransas un Daniela Gerlēnu kolekcijas eksponēšanai. Kolekcijas darbi regulāri tiek deponēti izstādēm gan Francijā, gan ārpus tās. Tie veido nozīmīgu Nacionālā modernās mākslas muzeja laikmetīgās grafikas kolekcijas daļu.
[image: image3.jpg]Kultdras ministrija

£
D,
k VALSTS

KULTURKAPITALA FONDS

NAKOTNES
ATBALSTAFONDS

72

RIETUMU
BANKA

AMBASSADE
DE FRANCE
EN LETTONIE

Liberté
Egalité
Fraternité

FRANGAIS

Lettonie





Izstādes kuratore:

Letīcija Pesenti (Laetitia Pesenti), Grafikas nodaļas krājuma atašeja / Pompidū centrs, Parīze, Francija
Projekta vadītāja:

Dr. art. Ginta Gerharde-Upeniece, Latvijas Vizuālās mākslas departamenta vadītāja / 
Latvijas Nacionālais mākslas muzejs, Rīga, Latvija
T: (+371) 67 716 101, E: Ginta.Gerharde-Upeniece@lnmm.gov.lv
Dizains un grafiskā identitāte:

Ieva Stūre, māksliniece
Izglītības programma:

Alise Hofmane, izglītības programmu kuratore / Latvijas Nacionālais mākslas muzejs

Elīza Brice, izglītības programmu kuratore / Latvijas Nacionālais mākslas muzejs

SAISTĪTIE PASĀKUMI:

* 25. jūlijā
plkst. 12.00
Sarunas muzejā: Laikmetīgais zīmējums

Floransas un Daniela Gerlēnu dāvinājumi Pompidū centram

Tikšanās un pastaiga ekspozīcijā ar izstādes “Laikmetīgais zīmējums. Floransas un Daniela Gerlēnu dāvinājumi Pompidū centram” radošo komandu.

Gerlēnu kolekcija ir tematiski daudzveidīga, un tai ir izteikti laikmetīgs raksturs. No gandrīz 1200 darbu lielā dāvinājuma izstādei Rīgā atlasīti 43 mākslinieku 98 zīmējumi, kas tapuši no 20. gadsimta 70. gadiem līdz 2019. gadam.

Pasākuma laikā izstādes kuratore Letīcija Pesenti (Laetitia Pesenti) apmeklētājiem pastāstīs par ekspozīciju, pievēršot uzmanību Gerlēnu kolekcijas veidošanas procesam un izstādīšanas niansēm. Projekta vadītāja Dr. art. Ginta Gerharde-Upeniece iezīmēs LNMM un Pompidū centra sadarbības aspektus un izstādes tapšanas specifiku. Kolekcionāri, mākslas mecenāti Floransa un Daniels Gerlēni (Florence et Daniel Guerlain) izgaismos zīmējumu kolekcionēšanu un aplūkojamos darbus, ko pēdējos 20 gadus dāvinājuši Pompidū centram. Savukārt izstādes māksliniece Ieva Stūre raksturos ekspozīcijas vizuālo noformējumu.

Izglītības programma “Sarunas muzejā” ir tematisks pasākums – ekskursija-stāstījums-diskusija muzeja ekspozīcijā, kas piedāvā unikālu iespēju daudzpusīgāk un dziļāk iepazīt jaunākās izstādes un dažādus ar tām kontekstuāli saistītus jautājumus. Klausoties interesantā stāstījumā un iesaistoties diskusijā, ne vien apmeklētāji, bet arī sarunu īpašie viesi – mākslinieki, dizaineri, izstāžu kuratori, mākslas vēsturnieki, filozofi u.c. – sev un citiem atklāj daudz jauna par mākslas un kultūras vērtībām un aktualitātēm.

Mērķauditorija: jaunieši, pieaugušie, seniori. Aicināti visi interesenti!

Pasākuma valoda: latviešu, angļu, franču

Norises vieta: LNMM galvenā ēka / 2. stāva kreisā spārna zāles

Norises ilgums: 40–60 minūtes

Dalības maksa: ieejas biļete izstādē. Gada biļetes īpašniekiem ieeja ir bez maksas

Vietu skaits neierobežots

Iepriekšēja pieteikšanās nav nepieciešama

Papildu informācija: ekskursijas@lnmm.gov.lv, (+371) 67 324 461

* 1., 8., 15., 22.,
plkst. 12.00
Es un māksla I (bērniem): Zīmē kopā ar Pompidū kolekcijām!

29. augustā
Augusta nodarbībās kopā ar muzejpedagoģi, mākslinieci Diānu Dimzu-Dimmi iepazīsim izstādi “Laikmetīgais zīmējums. Floransas un Daniela Gerlēnu dāvinājumi Pompidū centram”, atklājot zīmējumu kā tēlu, pasauļu un vietu radītāju. Izmantojot zīmuli kā burvju nūjiņu, dosimies uz Gerlēnu kolekcijas mājvietu Parīzē, Francijā, un citiem iedomu galamērķiem, iedvesmojoties no izstādē eksponētajiem darbiem un tajos attēloto telpu un noskaņu atspulgiem.

Šveiciešu-vācu mākslinieks Pols Klē zīmējumu pielīdzināja līnijai, kas dodas pastaigā. Tā vijas vienlaikus ap reālām, bet tikpat labi iedomātām formām un maršrutiem, kuru galamērķis ir mākslinieka varbūt pat neapzināti iztēlots, tomēr procesā skaidri definēts.

Dažreiz ceļojumam nepieciešams vien papīrs un zīmulis. Iedvesmojoties no Gerlēnu kolekcijas, kopīgi pētīsim līnijas ceļu – stingri vilktu vai viegli ieskicētu. Pievērsīsimies telpu, portreta, ainavas un abstrakcijas motīviem starptautiskā mākslinieku klāsta darbos un caur tiem pārradīsim paši savas pasaules, no jauna iepazīstot dažādas zīmējuma tehnikas.

Augustā nodarbībām “Es un māksla I” aicināti pievienoties ne vien paši jaunākie mākslinieki, bet arī citi interesenti.

Labos laikapstākļos nodarbības var notikt ārtelpā blakus muzejam, tāpēc aicinām ierasties apģērbā, kas piemērots darbam gan iekštelpās, gan ārā.

Muzeja mākslas studija “Es un māksla I” aicina bērnus iepazīties ar dažādu laiku mākslas darbiem un caur personīgo pieredzi dziļāk izzināt mākslas valodu. Nodarbību laikā muzejā apskatāmie eksponāti kļūst par izpētes objektu un tēmu zīmēšanas uzdevumiem. Skatoties, domājot un radot, iespējams uzzināt par mākslas tapšanas procesu, mākslas veidiem, tehnikām, autoru personībām un vēsturi.

Mērķauditorija: ģimenes ar bērniem, jaunieši, pieaugušie, seniori. 

Aicināti visi interesenti!

Pasākuma valoda: latviešu (uzdevums var tikt izskaidrots arī angļu vai krievu valodā)

Norises vieta: LNMM galvenā ēka / 2. stāva kreisā spārna zāles, ārtelp

Norises ilgums: 90 minūtes

Dalības maksa: 6,00 EUR bērniem līdz 18 gadu vecumam, 9,00 EUR pieaugušajiem

Materiāli līdzņemšanai: zīmulis, dzēšgumija

Iepriekšēja pieteikšanās nav nepieciešama

Papildu informācija: ekskursijas@lnmm.gov.lv, (+371) 67 324 461

* 28. augustā
plkst. 17.30
Piektdienas meistarklase: Iedomu ainava

Piektdienas vakara zīmēšanas meistarklasē atklāsim izstādes “Laikmetīgais zīmējums. Floransas un Daniela Gerlēnu dāvinājumi Pompidū centram” darbus īpašā pietuvinājumā ar fokusu uz dabas motīvu atveidojumu zīmējumā. Pētīsim ainavas mums apkārt un iztēlosimies jaunas, izmantojot zīmuli, ogli, grafītu un štriha līniju.

Gerlēnu kolekcijā pārstāvēto autoru darbiem nav vienotas tematiskās ass, tomēr daudzos izceļas tieši ainava. Piemēram, itāļu mākslinieks Džuzepe Penone (“Veģetālie žesti”, 1983–1987) un japāņu izcelsmes šveiciešu māksliniece Leiko Ikemura (“Meža būtne”, 2006) pārvērtē ķermeņa un vides saikni, zīmējot iedomātas dzīvotnes, kurās mājot vai izplesties cilvēka garam.

Muzejpedagoģes un mākslinieces Diānas Dimzas-Dimmes vadībā nodarbības laikā meklēsim un atklāsim paši savas ainavas. Iepazīsim un praktiski apgūsim izstādes darbos lietoto zīmēšanas tehniku pamatprincipus un izmēģināsim tos domu un sajūtu telpu vizualizēšanai uz papīra. Izstādes vērojumā un radošajā procesā tieksimies noskaidrot, kā savā skatījumā tulkojam apkārtējo vidi un kādas ainavas slēpjas mūsu domās?

Mērķauditorija: jaunieši, pieaugušie, seniori. Aicināti visi interesenti!

Pasākuma valoda: latviešu

Norises vieta: LNMM galvenā ēka / 2. stāva kreisā spārna zāles

Norises ilgums: 90–120 minūtes

Dalības maksa: 20,00 EUR no personas

Materiāli līdzņemšanai: norisei nepieciešamie materiāli tiks nodrošināti, taču vēlams sagatavot piemērotu apģērbu.

Nepieciešama iepriekšēja pieteikšanās, aizpildot veidlapu
Papildu informācija: ekskursijas@lnmm.gov.lv, (+371) 67 324 461

INTERNETA RESURSI:

https://lnmm.gov.lv
www.centrepompidou.fr/en/
FACEBOOK: Latvijas Nacionālais mākslas muzejs
X: @LNMM_muzejs
INSTAGRAM: @makslasmuzejs
YOUTUBE: MĀKSLAS MUZEJI / LNMMvideos
#lnmm

#MansMuzejs

Latvijas Nacionālā mākslas muzeja galvenā ēka / Jaņa Rozentāla laukums 1, Rīga

DARBA LAIKS:

Otrdienās, trešdienās, ceturtdienās 10.00–18.00, kase 10.00–17.30

Piektdienās 10.00–20.00, kase 10.00–19.30

Sestdienās, svētdienās 10.00–17.00, kase 10.00–16.30

Pirmdienās slēgts

Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.
BIĻEŠU CENAS:
NB! (ar šo biļeti ir iespējams apskatīt arī pastāvīgo ekspozīciju)

Pieaugušie:
7,00 EUR

Skolēni, studenti, pensionāri:
3,50 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 12,00–20,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Frederika Luca (Frédérique Loutz). Heirad. 2009. Papīrs, tuša, akvarelis, vaska zīmuļi, mākslīgās asinis, metalizēta guaša. Floransas un Daniela Gerlēnu kolekcijas dāvinājums, 2012. Pompidū centra kolekcija, Parīze. © Adagp, Paris, 2026. Foto © Centre Pompidou, MNAM-CCI/André Morin/Dist. GrandPalaisRmn

2.
Marlēna Dimā (Marlene Dumas). Armija meklē ienaidnieku.1985. Papīrs, papīra kolāža, tuša, akrils. Floransas un Daniela Gerlēnu kolekcijas dāvinājums, 2012. Pompidū centra kolekcija, Parīze. 

© Adagp, Paris, 2026. Foto © Centre Pompidou, MNAM-CCI/Georges Meguerditchian/Dist. GrandPalaisRmn

3.
Leiko Ikemura. Meža būtne (Waldwesen). 2006. Papīrs, akvarelis, grafīta zīmulis, guaša ar spīdumiem. Floransas un Daniela Gerlēnu kolekcijas dāvinājums, 2014. Pompidū centra kolekcija, Parīze. © Adagp, Paris, 2026. Foto © Centre Pompidou, MNAM-CCI/Philippe Migeat/Dist. GrandPalaisRmn

4.
Ēriks Dītmans (Erik Dietman). Krakon. Bez datējuma. Papīrs, ogle, eļļa. Floransas un Daniela Gerlēnu kolekcijas dāvinājums, 2012. Pompidū centra kolekcija, Parīze. © Adagp, Paris, 2026. 

Foto © Centre Pompidou, MNAM-CCI/André Morin/Dist. GrandPalaisRmn

5.
Jokums Nordstrēms (Jockum Nordström). Zvejosim duļķainā ūdenī (Lat oss fiska ur grumligt vatten). 2015. Papīrs, grafīts. Floransas un Daniela Gerlēnu Laikmetīgās mākslas fonda dāvinājums, 2015. Pompidū centra kolekcija, Parīze. © Adagp, Paris, 2026. Foto © Centre Pompidou, MNAM-CCI/Philippe Migeat/Dist. GrandPalaisRmn
Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

GSM: (+371) 26 593 495

E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

